Ildephonse Musafiri

Ildephonse Musafiri masanin tattalin arziki ne kuma ɗan siyasa ɗan ƙasar Rwanda wanda a halin yanzu yake aiki a matsayin Ministan Noma da Albarkatun Dabbobi tun a ranar 2 ga watan Maris 2023.  Kafin naɗin nasa na yanzu, ya riƙe muƙamin ƙaramin minista a wannan ma’aikatar tun  daga watan Agustan 2022. 

 Rayuwar farko da ilimi 
An haifi Musafiri a ranar 5 ga watan Yuni 1979, a Rutsiro, lardin yammacin Ruwanda. Ya kammala karatunsa na sakandare a shekarar 1998 a makarantar horar da malamai ta Kayove, a yammacin lardin Ruwanda. A shekara ta 2004, ya sami digiri na farko a fannin tattalin arziki da ci gaba, digiri na biyu a fannin tattalin arziki daga Jami'ar Ƙasa ta Ruwanda a shekara ta 2008, da PhD a fannin tattalin arziki daga Jami'ar Bonn ta Jamus a shekarar 2015.   Kundin karatunsa na digirin digirgir yana da taken, Abubuwan da ke tabbatar da ci gaba na dogon lokaci a aikin noma a Ruwanda: nazarin tsakanin tsararraki.

 Sana'a 
A cikin shekara ta 2003, ya yi aiki a matsayin mai horarwa a World Vision Rwanda a ayyukan ci gaba (DAP), daga baya a cikin shekara ta 2007 ya zama jami'in ƙarfafa ƙarfin al'umma na wannan ƙungiya har zuwa shekara ta 2009.  Ya kasance mataimaki na koyar da ilimin lissafi ga masana tattalin arziki a Jami'ar Ƙasa ta Rwanda daga shekarun 2006 zuwa 2008, ya zama malamin kwas a shekarar 2009 a wannan cibiyar, kuma babban malami a shekarar 2016. 

Musafiri ya yi aiki a ofishin shugaban ƙasar Rwanda Paul Kagame a matsayin babban darakta na majalisar dabarun da manufofin SPC daga shekarar 2016 zuwa naɗinsa a matsayin ƙaramin minista a ma'aikatar noma da albarkatun dabbobi da shugaba Paul Kagame ya naɗa a watan Agustan 2022. 


Musafiri ya yi aiki a matsayin mamba a kwamitin gudanarwa na babban bankin kasar Rwanda na tsawon shekaru huɗu daga shekarar 2018. https://rushyashya.net/itangazo-ryibyemezo-byinama-yabaminisitiri-yo-ku-wa-gatanu-tariki-ya-27-mata-2018/ Ya zama ministan noma da albarkatun dabbobi a ranar 2 ga watan Maris 2023, a majalisar ministocin Rwanda na Firayim Minista Edouard Ngirente.

 Manazarta 

Category:Haifaffun 1970
Category:Rayayyun mutane